《沁园春 赠别龚佩纫》
清代·陈维崧

南郭先生，门巷萧疏，庭除寂寥。恰一湾蓼岸，远樯列荠，数间竹屋，夜雨鸣涛。

曾记当年，浪游京国，燕赵悲歌也自豪。归来后，喜依然三径，仲蔚蓬蒿。

乾坤群盗如毛。叹萍梗吾生信所遭。且风灯擘阮，和之檀板，烟帆醉菊，侑以霜螯。

十日联床，一尊下榻，白饭青刍累素交。明将发，怕空江叠浪，万籁悲号。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。